भाविप का क्षेत्रीय सम्मेलन कल से
भारतविकास परिषद का दो दिवसीय क्षेत्रीय अधिवेशन (जागृति 2015) 26 दिसंबर से एमआईए स्थित आईईटी कॉलेज में प्रारंभ होगा। सम्मेलन में विभिन्न विषयों आगामी कार्यक्रमों पर चर्चा होगी तथा स्मारिका का विमोचन होगा। सम्मेलन में 19 जिलों के करीब 600 प्रतिनिधि भाग लेंगे। संगठन के अध्यक्ष हेमंत जोशी ने गुरुवार को पत्रकार वार्ता में यह जानकारी दी। उन्होंने बताया कि 26 दिसंबर को सुबह 10.30 बजे मुख्य अतिथि जनस्वास्थ्य अभियांत्रिकी मंत्री किरण माहेश्वरी सम्मेलन का उद्घाटन करेंगी। समारोह अध्यक्ष खाद्य एवं नागरिक आपूर्ति मंत्री हेमसिंह भडाना होंगे। अति विशिष्ट अतिथि विधायक बनवारीलाल सिंघल, विशिष्ट अतिथि जिला कलेक्टर मुक्तानंद अग्रवाल होंगे। कार्यक्रम के अन्य अतिथि आईईटी के चेयरमैन डॉ. वीके अग्रवाल, विजय सोलवेक्स के प्रबंध निदेशक विजय डाटा ओएनजीसी के प्रतिनिधि सीए श्रीकिशन गुप्ता होंगे। सम्मेलन के प्रथम दिन के मुख्य वक्ता संगठन के राष्ट्रीय उपाध्यक्ष प्रद्युम्न जैन होंगे। इस अवसर पर उन्नयन स्मारिका का विमोचन होगा, जिसकी संपादक डॉ. कुमकुम कपूर हैं। शाम को सांस्कृतिक कार्यक्रम होगा। सम्मेलन के दूसरे दिन 27 दिसंबर को सामाजिक समरसता विषय पर राष्ट्रीय स्वयं सेवक संघ के प्रांतीय प्रचारक दुर्गा दास का उद्धबोधन होगा। इस दिन शाम 4 बजे सम्मेलन का समापन होगा। सम्मेलन के दौरान प्रदर्शनी भी लगाई जाएगी।
जलदाय मंत्री किरण माहेश्वरी करेंगी उद्घाटन
hin_Deva hin_Deva hin_Deva